**Netradicinė pamoka, skirta tarptautinei holokausto aukų atminimo dienai pažymėti**

Pamokos planas:

1. Istorinė holokausto apžvalga
2. Holokausto patirtis ir išgyvenimai , perteikti meno kūrinių pagalba
3. Filmo apie Rananą Malkhanovą peržiūra. Iš Vilkaviškio kilusios aštuonių metų mergaitės, su savo mama išgyvenusios holokaustą , istorija

Pamokos trukmė: 2 pamokos (90 min.)

Pamokos dalyviai: III a/b klasių mokiniai

Pamoką veda: anglų kalbos mokytojos V. Kuliavaitė ir E. Kuokštienė

Pamokos tikslai:

1. Paminėti tarptautinę holokausto aukų atminimo dieną
2. Paskatinti mokyklos bendruomenę domėtis bendra lietuvių ir žydų istorija

Pamokos uždaviniai:

1. Dirbdami grupėse ir individualiai mokiniai, remdamiesi meno kūriniais ir liudininkės įspūdžiais sukaupia medžiagą rašiniui rašyti.
2. Rašinys ( namų darbas)- tema formuluojama remiantis filmo medžiaga ir visuomenės veikėjos I. Veisaitės žodžiais: ‘ Aš buvau išgelbėta, tikiu, kad tokia patirtis leidžia man tiesti tiltus į tarpusavio supratimą, ieškoti dialogo, galinčio padėti mums įveikti skausmingą praeitį’.

Pamokos metodai:

1. Darbas grupėse
2. Darbas su šaltiniais
3. Video peržiūra
4. Atsakymai į klausimus
5. Diskusija

Integracija: Informacinės technologijos, istorija, dailė, lietuvių kalba.

Priemonės: Yadvashem/Centropa tinklalapiai, su holokausto tragedija siejamų terminų žodynas, užduočių pateiktys.